Baba Salayev

**Baba Hacı Baba oğlu Salayev** () — Azərbaycan Respublikası Fövqəladə Hallar Nazirliyi Akademiyasının rəisi, general-mayor (ali hərbi rütbə),dosent.

## Həyatı
1976–1986-cı illər Bakı şəhəri 6 saylı orta məktəbdə təhsil alıb.

1987 – 1992-ci illərdə Azərbaycan Dövlət Bədən Tərbiyəsi İnstitutunda təhsil alıb.

2002–2006-cı illərdə Azərbaycan Respublikası Daxili İşlər Nazirliyinin Polis Akademiyasında təhsil alıb.

1986-cı ildə İdman İstehsalat Birliyində fəhlə kimi əmək fəaliyyətinə başlayıb.

1988–1989-cu illərdə Ordu sıralarında müddətli həqiqi hərbi xidmətə olub.

1992–2011-ci illər ərzində Azərbaycan Respublikası Daxili İşlər orqanlarında xidmət edib.

1992–1994-cü illərdə Azərbaycan Respublikasının ərazi bütövlüyü uğrunda gedən döyüşlərdə iştirak edib. 1-ci Qarabağ Müharibəsi Veteranıdır.

2011–2013-cü illərdə Azərbaycan Respublikası Dövlət Gömrük Komitəsinin Hüquq Pozmalara Qarşı Mübarizə Baş İdarəsinin şöbə rəisi vəzifəsində xidmət edib.

2013–2015-ci illərdə Azərbaycan Respublikası Dövlət Gömrük Komitəsinin Hüquq Pozmalara Qarşı Mübarizə Baş İdarəsində idarə rəisinin müavini, Balakən Gömrük İdarəsinin rəisi vəzifəsində xidmət edib.

2015–2018-ci illərdə Azərbaycan Respublikası Dövlət Gömrük Komitəsinin Hüquq Pozmalara Qarşı Mübarizə Baş İdarəsinin rəisi vəzifəsində xidmət edib.

Azərbaycan Respublikası Prezidentinin 27 yanvar 2017-ci il tarixli Sərəncamı ilə gömrük xidməti general-mayoru xüsusi ali rütbəsi verilib.

Azərbaycan Respublikası Prezidentinin 20 noyabr 2018-ci il 721 nömrəli Sərəncamı ilə Azərbaycan Respublikası Fövqəladə Hallar Nazirliyi Akademiyasının rəisi vəzifəsinə təyin edilib.

Azərbaycan Respublikası Prezidentinin 14 dekabr 2018-ci il tarixli 799 nömrəli Sərəncamı ilə general-mayor ali hərbi rütbəsi verilib.

Azərbaycan Respublikası Ali Attestasiya Komissiyası Kollegiyasının 04.06.2024-cü il Qərarına əsasən dosent elmi adı verilib.

Azərbaycan, rus, ingilis dillərini bilir.

### Ailəsi
Ailəlidir, 2 övladı var.

## Hərbi xidmət
* 1988–1989-cu illərdə Ordu sıralarında müddətli həqiqi hərbi xidmətə olub
* 1992–1994-cü illərdə Azərbaycan Respublikasının ərazi bütövlüyü uğrunda gedən döyüşlərdə iştirak edib.

* 1-ci Qarabağ Müharibəsi Veteranıdır.

* Azərbaycan Respublikası Prezidentinin 14 dekabr 2018-ci il tarixli 799 nömrəli Sərəncamı ilə general-mayor ali hərbi rütbəsi verilib.

## Elmi fəaliyyəti
Azərbaycan Respublikası Ali Attestasiya Komissiyası Kollegiyasının 04.06.2024-cü il Qərarına əsasən dosent elmi adı verilib.

"Fövqəladə Hallar Nazirliyinin Akademiyasının Elmi xəbərləri" elmi-texniki jurnalın Baş redaktorudur.

4 kitab, 20 elmi məqalə və konfrans materialların müəllifidir.

## Təltifləri
* "3-cü dərəcəli "Vətənə xidmətə görə" ordeni
* 3-cü dərəcəli "Qüsursuz xidmətə görə" medalı
* "Hərbi xidmətdə fərqlənməyə görə" medalı;
* "Azərbaycan Respublikası Fövqəladə Hallar Nazirliyinin 15 illiyi (2005-2020)" yubiley medalı;
* "Belarus Respublikası fövqəladə hallar üzrə orqan və qurumların 20 illiyi" yubiley medalı;
* "Belarus Respublikası Fövqəladə Hallar Nazirliyinin Mülki Müdafiə Universitetinin 85 illik yubileyi" medalı;
* "Bakı Dövlət Universitetinin 100 illiyi" yubiley medalı
* "Azərbaycan Dövlət İqtisad Universitetinin 90 illiyi" yubiley medalı
* "Azərbaycan Tibb Universitetinin 90 illiyi" yubiley medalı
* "Ukrayna Milli Mülki Müdafiə Universitetinin 90 illiyi" yubiley medalı
* Qazağıstan Respublikası Prezidentinin təsis etdiyi "Fövqəladə halların qarşısının alınmasında və aradan qaldırılmasında fərqlənməyə görə" medalı

## İstinadlar